Ivan Zirdum 


Put k obiteljskoj 
radosti 


Igrokaz 


Đakovački Selci, Godina obitelji 1980. 


Put k obiteljskoj | 
radosti | 


Igrokaz u 4 čina 


Lica: 


Marko, liječeni alkoholičar 

Irena, njegova supruga 

Blaženka, njegovo najstarije dijete, 12 godina 
Vesna, drugo dijete, oko 10 godina > 

Darko, treće dijete, oko 8 godina 

Marta, susjeda 

Ružica, socijalna radnica 

Baka, Irenina majka | 


& & 


Svakodnevno nam iskustvo govori o učestalim teškoćama u bračnom 
i obiteljskom životu. 


Nerijetko su ove prouzrokovane baš alkoholizmom u toj zajednici. 


Poznato nam je kako je teško to stanje liječiti i obiteljsku grupu 
dovesti žuđenom skladu i miru. 


Kakva li radosna uspjeha kad to jedna takva obitelj postigne. 
I ovaj skromni igrokaz htio bi nešto o tome na svoj način reći. 
Hvala! 


Napisao, izdao i odgovara: 
Ivan Zirdum 
Đakovački Selci, 1980. 


Irena 


Marta: 


Irena: 


Marta: 


Irena: 


PRVI ČIN 


( Pozornica. Soba jedne radničke obitelji.) 


(hoda po sobi i uređuje. Malo zatim ide k vratima i poziva 
svoga sina): Darko, Darko . . . (Nitko se ne odaziva). Opet 
ga nema. Nema mira ni pet minuta da bi sjeo i učio. Samo 
hoda okolo. (Naginje se na prozor i zove kćerku.) Vesna, 
gdje si? (Nitko se ne javlja.) Nema ni nje. Nitko ih ne bi 
više kod kuće zaustavio taman da ih veže.. 


(ulazi unutra): Što si se ti, Irena danas uzvikala? 


Ah, ta djeca! Stalna gnjavaža s njima. Nemaju mira, neće da 
uče. Već ne znam što bih s njima? 


Teško je danas s djecom. I nikakva sila tu ne pomaže. 


Jučer sam bila na roditeljskom sastanku i imala sam što 


ičuti. Sve samo najgore. Ne znam što da počnem? 


E moja, Irena, ne mogu ti u tom puno pomoći. 


Znam, znam da ne možeš i nitko mi ne može pomoći sve 
dok je moj Marko takav. 


Jel i danas pijan? 


Još pitaš? A kad je trijezan? Sve što zaradi popije, a ja nek 
se brinem za djecu i cijelu kuću i još za njega. Došao je 


kući u tri sata, napravio rajtu, rastjerao djecu i opet otišao 


u gostionicu. 


Znam ja kako je to. Nije ni moj bio puno bolji. Proklela 
sam stoput i njega i rakiju. 


Marta, dođe mi nekad pomisao: da imam bombu, otišla 

bi i bacila je na gostionicu. Pomišljam na to da i sebe 

smaknem. To je neizdrživo. Zar baš ja moram toliko patiti. 

Ta valjda ni đavo u paklu ne trpi toliko! Sinoć sam mu 

jedva otela nož iz ruku. Djeca sva strepe od straha čim | 
se on pijan pojavi. Ne znam što će s nama biti. Ti si mi, 

Marta, najbliža i sve to predobro znaš. 


Znam i sve ti vjerujem što pričaš. I ja sam šest godina trpjela. 


Blago tebi, Marta, ti si najsretnija žena na svijetu, kad tvoj 
Pero više ne pije. 


3 


Marta: 


Irena: 


Marta: 


Irena: 


Marta: 


Irena: 


Marta: 


Irena: 


Marta: 


Irena: 


Marta: 


Irena: 


Otkad ne pije osjećam se ko preporođena. Već šest mjeseci 
u kući mir i red. Djeca mogu u miru učiti. Ne manja iz 
kuće bježati. 


Samo kad bi se moj Marko htio liječiti! 
To je ono! Sam neće, a nitko ga ne može prisiliti. 


Već su ga i u poduzeću nagovarali, a on je njima odbrusio: 
Tko je bolestan nek se liječi. Ja sam zdrav. 


E, bolest je to i te kakva! Samo on to ne shvaća. Ja idem 
svake srijede na sastanak sa svojim Perom u klub liječenih 
alkoholičara. Tamo sam puno toga čula i naučila. Strašna 
je to bolest. Ako oboli čovijek, oboli cijela njegova obitelj. 
I žena i djeca postanu bolesnici. 


I ja sam na živce obolila. 


Kako ne bi i bila kraj takvkog čovjeka, natrpiš se straha i 
svega. 


Ni djeca ko da nisu kako treba. Zato i ne uče. 
Nije čudo što ne napreduju u školi. 


Marta, vjeruj mi ja to zlo više neću moći trpjeti. Neću moći 
izdržati. Poludit ću i gotovo. U mojoj kući nije nitko pio. 
Ja nisam na to naučila. 


Tako mi je i samoj bilo. Na sve sam pomišljala. Al nisam 
imala kamo. Preostalo mi je jedino uzeti djecu pa s njom 
prositi. 


Ja moram ići pa kud bilo. Nigdje mi neće biti gore. A on 
onda nek pije koliko ga volja. Ni ja ni djeca od njega i onako 
ništa nemamo nego strah i bolesne živce. Među nama je 
odavno 'sve završilo. Veže nas još samo ova zajednička 
kuća i djeca: 


Da, djeca, djeca! 


Da mi je bar tu djecu izbaviti iz tog pakla. Što ona imaju 
od svoga oca? Samo zlo. Što će od njega naučiti? Da budu 
koion?! 


Još bi ti bilo nekako lakše, da si zaposlena. 


Zaposlit ću se i živjeti sa svojom djecom kako mognem. 
Neću da budem cijelog života ropkinja jednog pijanca. 


Marta: 


Irena: 
Marta: 


Irena: 


Vesna 


Irena: 


Vesna: 
Marta: 


Blaženka 


Irena: 
Marta: 
Darko 


Vesna: 


Blaženka: 


Vesna: 
Irena: 


Marko 


Irena: 


Marko: 
Marko: 
Irena: 


Marko: 


“ Bome, i gore nego ropkinja. Kad .bi se bar htio liječiti 


kao moj?! 
Sumnjam ja u njegovo liječenje. A ovako se sije ne može. 
Razumijem te, Irena! 


Da mi nije to troje djece, već bi svašta od mene bilo. Još 
jedino radi njih mogu sve ovo podnositi. (Plače). 


(ulazi): Mama, eno tata pao u blato kraj gostionice. 


Nek je! Bar da hoće krepati već jednom. Ti, Vesna, uzmi 
knjigu i uči! Drugarica mi kaže da ćeš propasti. 


(uzima knjigu): Kad mene drugarica ne voli. 


Kako te ona, sinko, ne bi volila?! Ali moraš dobro u školi 
paziti i kod kuće učiti. 


(ulazi u sobu): Mama, rekla nam je drugarica da moramo 
kupiti jednu bilježnicu. 


Svaki dan treba nešto kupiti. A odakle kad on sve poet 
E ja moram ići. Dugo sam se zadržala. ( Odlazi. ) | 


(dolazi unutra): Mama, ja sam gladan. (Nađe u polici komad 
kruha, uzme i počne jesti.) 


Idem i ja jesti. Sad će doći tata pijan pa ćemo morati 


. bježati. Neću da budem gladna ko jučer. (Uzima komad 


kruha premaže maslacom i jede.) 

A gdje je tata? 

Eno pijan valja se po blatu. (Vani se čuje galama. ) 
Djeco, sakrite sve noževe! (Djeca poslušaju majku.) 


(ulazi polako blatnjavih hlača teturajući i galameći): Ha, ka 
tu su svi. Sve ću vas poklati, sve. 


De, Marko, sjedi pa se odmori! 


Tako ti meni, da sjednem, nek zaspim, jel? — 
(Zatetura i padne.) 
(Pridiže ga da sjedne.) 


H 


Znači ti, ženo, meni tako podvaljuješ? Ko doš sam ja dijete. 

Irena: 


Marko: 


Stoput si gori od djeteta. Djeca se ne valjaju po ulici na blatu. 


Šta, ja da se valjam po ulici kao svinja? Ti moja žena, meni 
tako?! A tko sam ja za tebe? Ko je gazda u ovoj kući? 
Ja sam, znači, nitko i ništa? 


Pravo si rekao. 
Samo da mi je nož dovatiti, pitao bih ja vas. 


Ne bojim se ja tebe. Mogla sam te se već davno riješiti, da 
sam htjela. 


Šta?! (Ide prema ženi.) 

Marko, dosta mi je već svega. Ja se danas pakujem. Razu- 
miješ li? 

Ha, ha, našla si, znači, boljega? 


Ni sata više s tobom! A ti samo pij, pij i plivaj u rakiji, 
ali meni više nećeš život zagorčavati. 


Samo hajde! 


(donosi kovčeg i torbu za pakovanje): Još sam mlada. 
Zaradit ću za sebe i za djecu. 


. Zaradit ćeš? 


Ako treba i prosit ću, ali više neću s tobom živjeti. 
I misliš da ćeš boljeg naći?! Samo ti idi! To sam i čekao. 


(Trpa stvari u kovčeg.) 


(Prevrne kovčeg.) 


(podigne kovčeg s poda): Možeš, možeš! Iživi se još koji 
čas, ali nećeš više. Samo pij i uživaj! Na kraju ćeš završiti 
pod kojim plotom. 


A gdje je večera? 


Briga me za večeru. Više s tobom neću ni ručati ni večerati, 


 Razumiješ li?! Nikada, nikada! 


Našla si drugog, jel'? 


Jel ti krivo? I ti si nađi jednu drugu ženu nek te dočekuje 
i tetoši ovako pijanog! Mene zaboravi! 


Irena: 


Marko: 


Irena: 


Darko: ' 


Blaženka: 


Vesna: 


Marko: 


Irena: 


Blaženka: 


Irena: 


Irena - 


(Izlazi van i zove djecu.) Djeco dođite unutra! 
Blaženka, Vesna i Darko (ulaze unutra). 


Pakujte se svi brzo! Putujemo prvim autobusom baki. Tamo 
će nam biti ljepše. : 


Ti putuj, ali djeca nek ostanu! 

Ako baš hoće nek ostanu kod tebe. 

(Djeci govori.) Djeco tko će ostati s tatom nek ostane. 
Mama, ja idem s tobom. 

Ni ja neću ostati. 

I ja se tate bojim. 


Onda, ajdete svi, što brže! Vratit ćete se vi brzo! Molit ćete 
vi mene da vas pustim u kuću, ali nećete ući. A ja odoh 


.svome društvu (ustane, otetura do vrata i izađe): 


Blaženka, idi reci čika Jozi da dođe s autom i prebaci nas 
do autobusne stanice! 


(ode). 
Pokupite sve svoje školske knjige i bilježnice, obuću i odjeću! 


Vesna i Darko (odu u sobu). 


\ 


(lamatajući rukama): Živote, kako si stela Kako si 
bolan! Rekla sam da idem. Idem pa makar ne znam ni sama 
kamo ću sa svojom djecom dospjeti i kako ću proći. Važno 
je da bježim od pakla i to mi je dosta. 


Marko 


Ružica 


Marko: 


Ružica: 


Marko: 


Ružica: 
Marko: 
Ružica: 
Marko: 
Ružica: 


Marko: 


Ružica: 


Marko: 


Ružica: 


DRUGI ČIN 


(Pozornica: Kao u prvom činu.) 


(stoji za stolom i otvara konzervu). 


Već godinu dana tako. Nitko me ni za zdravlje ne pita, 
a kamo li da bi došao što skuhati . . . Zar sam ja baš 
najgori čovjek na svijetu? (Čuje se kucanje.) Naprijed! 


(ulazi): Dobar dan! 
Dobar dan! 


Ne znam da li me poznate. Da se predstavim: Ja sam 
socijalna radnica na ovom terenu. Čula sam iza vaše teškoće. 


Drago mi je da netko znade i za moje teškoće. De, sjedite, 
evo stolac! Sad sam došao s posla i prihvatio se konzerve. 


Piše li vam žena? 

Ništa! Samo mi je najstarije dijete napisalo jedno pismo. 
A jeste li vi što njima pisali? 

Ne! 

A zašto? 


A što da im pišem? Ja ih nisam odavde istjerao. Nek se vrate 
ako ih je volja. 


Ja bi im po vašem trebala savjetovati da se vrate, ali neću 
prije nego vi pođete na liječenje. Ta pobjegli su iz pakla. 
Kako da se vrate u isto stanje? 


Znači ja sam svemu kriv, a žena ništa? 


Vi niste ni svjesni što su oni od vas pretrpjeli radi alkohola? 
Dakle, alkohol je glavni krivac vašoj nesreći. A vi ste krivi 
što ne uviđate svoju bolest i ne liječite se. 


Ja nisam bolestan i zašto onda da idem na liječenje? 


Vidite tu je velika teškoća za vas i vašu obitelj što vi ne 
uviđate svoju bolest. 


Marko: 


Ružica: 
Marko: 
Ružica: 


Marko: 


Ružica: 


Marko: 


Ružica: 


Marko: 


Ružica: 
Marko: 
Ružica: 


Marko: 


Ružica: 


Marko: 


Ružica: 


Marko: 


Ja ne znam zašto mi se toliko prigovara, ako kad popijem. 
Pijem za svoje pare koje sam ja ovim svojim žuljevima 
zaradio. Nisam nikog orobio ni ubio. Netko u nečem uživa. 
A ja uživam u rakiji. 


Ali, Marko, vi kao pošten i radin čovjek mogli biste u životu 
mnogo više postići i za se i za svoju djecu kad ne biste 
pili. 

Nije meni nitko drugi stekao. Štogod imam, ja sam zaradio. 


To je pohvalno, ali vaša žena i djeca životare bez vas u 
teškim prilikama. 


Pa nek se vrate. 

Vi opet svoje. Kako će se vratiti kad se stanje kod vas ne 
mijenja. Vi se ne želite liječiti. ' 
Ja se nemam što izmijeniti. 


Marko, ja poznam vaše prilike i u poduzeću. I vaši najbolji 
prijatelji izgubiše u vas povjerenje. Dolaziš i s njima u sukob. 


Da ja ne valjam, već davno bi dobio otkaz. 


A zar te nisu već više puta opominjali? Slali su te na 
liječenje, ali ti nisi htio. 


Iti koji su mi prijetili, piju. Nek se najprije oni izliječe. 


Marko, uvjerena sam da vi volite svoju djecu, da im želite 
lijepu bodućnost. 


Ja bi za svoju djecu sve dao. 


Vidite, a recite mi iskreno jeste li im što poslali tokom ove 
godine? 


Nisam. Nek se vrate meni, ako žele moju pomoć. 


. Pretpostavimo da se vrate. Vi biste im pružili komad kruha, 
ali ona vas trebaju kao roditelja, kao oca, kao odgojitelja. 


To im je potrebnije i od novca. Upravo im je to ovdje 
manjkalo i zato su otišla. Iako im je teško bez oca, bolje će 
se tamo odgojiti nego li ovdje sve dok vi ne prestante piti. 


Opet vi na isto. 


Ružica: 


Marko: 


Ružica: 


Marko: 
Ružica: 
Marko: 


Ružica: 


Marko: 


Ružica: 


Marko: 


Ružica: 


Marko: 


Ružica 


Marko: 

Marko, ja sve znam kako je bilo u vašoj kući. Vi ste se 
redovito vraćali kući pod utjecajem alkohola. I još bi donekle 
dobro bilo da niste tada bili agresivan. Hvatali ste u tom 
stanju prvi nož i letili na ženu i djecu. Možete li pojmiti 
kako je to na njih djelovalo? Vaša su djeca doživjela traumu 
od koje će se teško izliječiti. I vi ćete, dakle, uzeti odgo- 
vornost za nesretan i nesređen život svoje djece. 


Opet samo ja kriv. 


. Svaki je bolesnik kriv, ako se ne liječi, pogotovo ako svojom 


bolešću ugrožava druge. A takva je bolest alkoholizam. 


Zašto ne vjerujete ljudima koji se razumiju u vašu bolest, | 


a žele vama i vašoj obitelji sve najbolje. 
Ali ja ne mogu bez rakije i gotovo. * 

Vi poznate Janka što s vama radi? 
Poznam. 


On se liječi. Dolazi u naš klub liječenih alkoholičara. A 
nekad je pio i više od vas. I opirao se liječenju. A pitajte 
ga sada što misli o alkoholu! 

Ne pije već šest mjeseci. Tek sada je svjestan svoje bolesti. 
On plače nad onim što su njegova djeca morala radi njega 
trpjeti. 


Ja ipak mislim da ja u pijenju nisam došao dotle dokle je 


on bio. Njemu su rekli da će umrijeti ako ne prestane. 
Zar treba biti jednom nogom u grobu pa da se onda liječi? 
To može biti stvarno kasno. 

Ja sam zdrav. 


Možda ste već i na jetru oboljeli, ali sigurno ste bolesni kao 


“alkoholičar, bolesni su vaši odnosi u obitelji, poduzeću. 


Vaše vladanje, ponašanje treba liječiti. 


Zato su i drugi krivi. 


(ustane, hoda po sobi). Vidite, Marko, kad bi vama liječnici 


rekli na pr. da ćete umrijeti od bolesti jetre ako ne prestanete 
piti, što bi vi uradili? 

Pa možda ne bi pio. Ja mogu piti, a mogu i ne piti. Kad 
pijem pijem, kad ne pijem, ne pijem. 


Ružica: 


Marko: 


Ružica: 
Marko: 
Ružica: 


Marko: 


Marko 


Evo vidite, ipak bi se vi malo pokrenuli iz straha pred smrću, 
a ništa se ne strašite za budućnost svoje djece. Pa recite, 
kakav ste vi otac ako ne strahujete više nad njima nego nad 
sobom? Djeca vas trebaju, ali zdravog i brižnog, uvjeravam 
vas. Vi ćete im pomoći da si grade sretnu bidućnost, Ja odoh, 
a vi dođite liječniku i započnite se liječiti, ako ne radi sebe a 
ono radi svoje djece. 


Hvala vam na savjetima, ali mislim da me skoro nećete tamo 
vidjeti. 

Netko vam kuca na vrata. 

(ode, uzme pismo od poštara i vrati se). Imam pismo. 
Ja odoh! Doviđenja! 


Doviđenja! 

Tko li mi to piše? Zar i mene još netko treba. (Otvori pismo 
i počne čitati). Dragi tata! — O pa to je moja Blaženka! — 
Kako si? Jesi li zdrav? Kako se hraniš? Tko ti pere? — Nitko 
me drugi za to ne pita. Moje dijete se sjetilo. — Ja sam 
već htjela jednom doći k tebi da te malo vidim i pospremam 
ti kuću, ali mama mi nije dala i neće mi dopustiti sve dotle 
dok ti piješ. Tata, teško nam je bez tebe i bez naše kuće. 
Tijesno nam je u jednoj sobi. Mama ide raditi. Daleko nam je 
i škola. Baka uvijek ima nešto prigovoriti. Tata, kako bi 
to bilo divno da ne piješ da se tebi vratimo. Tata, zar više 
voliš rakiju nego nas Blaženku, Vesnu i Darka? 


(ponavlja): Zar ti više voliš rakiju nego li nas? 

(Klima glavom.) To ih je sigurno mati nagovorila . . . 
Ali nije, ne nije, ja dobro poznam svoju Blaženku, dijete 
je to kakvog nema u čitavom ovom mjestu. (Sjeda na stolac 
i naslanja glavu na ruke). 

TREĆI ČIN 


: (Pozornica: Soba kod bake u kojoj stanuje Irena s djecom.) 


Blaženka: 
Vesna: 
Darko: 


Vesna: 
Darko: 


Blaženka: 


Vesna: : 


Darko: | 


Vesna: 


Blaženka: 


Vesna: 
Blaženka: 
Darko: 
Baka 


Vesna: 
Darko: 
Baka: 
Blaženka: 
Vesna: 
Baka: 
Blaženka: 


Baka: 
12 


Vesna, što imate za zadaću? 
A što to tebe briga? Dosta da me mama svaki dan za to pita. 


A znate što smo mi imali? Svatko mora napisati nešto o 
svojim roditeljima, kako se zovu, šta rade... 


A što ćeš ti o tati napisati? 
Pa da nas ne voli, da pije puno. 


Kako ti znaš da nas ne voli? Zar vam nisam pročitala 
njegovo pismo? 


Al mamu nije ni pozdravio. 


“Ja bi se ipak volio vratiti u našu kuću. Tamo se imam s kim 


igrati, “4 


Tamo i ja imam puno prijateljica. 


I vratit ćemo se. 


.A kad mama neće! 


Možda i hoće. Tata je prestao piti. 
Onda nas više neće tjerati. 


(ulazi u sobu): Djeco, već sam puno put rekla da obrišete 


* cipele vani, a vi nanosite blata u hodnik. 


To je Darko. 

A što lažeš kad moje cipele nisu ni bile blatne. 

Djeco, a jel vi što učite. Znate što vam je mati rekla. 
Znamo. 

Svaki dan nam ponavlja. 

Vidite koliko se ona trsi i radi da vi nešto postignete. 
Bako, sad tata više ne pije. 


O baš će on dugo biti bez rakije?! 


Irena 
Darko: 
Irena: 


Vesna: 


Irena: 


Blaženka: 


Irena: 


Blaženka: 


Vesna: 
Darko: 
Irena: 
Baka: 
Vesna: 


Irena: 


Blaženka: 


Irena: 
Darko: | 
Darko: 


Irena: 


Blaženka 
Vesna: 


Irena: 


(ulazi). 

Evo mama! Mama, što to nosiš? 
Sve što nam treba za jelo. 

Mama, jesi se danas jako umorila? 


Još pitaš. Svaki dan u tvornici i sad opet ovdje. (Rasprema se; 
vadi jelo što će se pripravljati za večeru.) 


Mama, sutra moraš ići u školu na roditeljski sastanak. 


Neću ići ako nisi ispravila jedinice. Zar da se tamo za te 
sramotim? 


Kad su ovdje gori nastavnici. 

Ja nemam još ni jedne jedinice. 

A ja najbolje učim, jel mama? 

Djeco, morate dobro učiti. Bez škole danas nema ništa. 
Da, da tako je bogme. (Izađe van.) 

Mama, mogli bi se sad vratiti tati kad više ne pije? 

Zar da nas opet vija nožem? 

Mama, nije nas vijao kad je bio trijezan. 

A tko će mu vjerovati? Budite vi sretni da imate dobru baku, 
Al naša je kuća veća. 


I tata nam piše da se vratimo. 


Ništa više neću o tome da čujem. Blaženka, hodi u samo- 
poslugu i donesi nam svježeg kruha! 


(uzme novac, spakuje se i ode). 


Mama, možemo li jai Darko otići malo k Marici i igrati se? 


- Idite, ali nemojte dugo ostati! 


Vesna i Darko (izađu van). 


Irena 


(priprema jelo za kuhanje). Jedva sam, se riješila onog 
prokletstva i nesnosnog života, sad da se tamo vratim. To 
nikada! (Uzima rublje za peglanje i počinje posao. Čuje se 
kucanje na vrata: Ode van. Za trenutak ulazi ona i Marko.) 

Irena: 


Irena: 


Irena: 


Marko: 


Irena: 


Marko: 


Irena: 


Marko: 


Irena: 


Marko: 


Irena: 


Marko: 


Irena: 


Marko: 


Irena: 


Marko: 


Irena: 


Marko: 


Irena: 


Marko: 


Irena: 
14 


Marko: 
Marko: 


Marko: 


Eto ja sam došao. 

Ja te nisam zvala, 

Smijem li sjesti? 

Sjedi, ako ti se sjedi! 

A gdje su djeca? 
Kojekuda. 

Irena, ja više ne pijem. 
Do prve zgode! 

Ne pijem već dva mjeseca. 
Čula sam to i od drugih. 


Pa što veliš? 


.Nadam se da ćeš sad sam redovito slati novac za djecu 


koju ja školujem. 

Ja sam i sad novac donio. Volim svoju djecu. 
Voliš ih? 

Da ne volim, ne bi dolazio ovamo. 

Pa što se nisi onda brinuo za njih? 


A tko ih je othranio? Imala su pokraj mene bar komadić 
kruha. 


To ja znam najbolje. Da nije bilo mene uz njih, bila bi ona 
i gladna i gola i bosa. 


Dobro, Irena, priznajem da sam pio i stvarao nered, ali 
nisam te istjerao iz kuće. 


Pa kud ćeš gore?! To je bilo neizdrživo. Da sam ostala, 
poludjela bi. I ovako sam obolila na živce. 


Irena, kakav sam da sam, ja sam toj djeci otac. 
Al kakav otac!? Da si ti pravi otac, ne bi do ovoga ni došlo. 


Al sad ne pijem. Liječim se u klubu liječenih alkoholičara. 
Na liječenje me najviše potakla naša Blaženka. 


I prije si ti izdržao kratko vrijeme pa onda opet nanovo. 


Marko: 


Irena: 


Marko 


“Irena: 


Marko: 


Irena: 


Marko: 


Irena: 


Irena: 
Ružica 


Ružica: 


Irena: 


Ružica: 


Irena: 


Ružica: 


Irena: 


Ružica: 


Al onda se nisam pravo liječio, nisam išao u klub liječenih 
alkoholičara. 


.Ne vjerujem ja puno ni u to liječenje. 


(zamisli se, potom kaže): Irena, probaj zaboraviti što je 
bilo i vrati se nazad! 

Marko, ako si zato došao, onda si zaista uzalud došao. 
Namučila sam se s tobom ko sotona u paklu, oslobodila se 
toga, dobila radno mjesto i sad da to ostavim pa se vratim? 
To nikako! 


Ja volim svoju djecu. I najbolje bi bilo da ih ne razdvajamo. 
Samo znaj da su i djeca mnogo od tebe pretrpjela. 


I ja sam za te samo pijanac i ništa više? (Ustane.) Kraj 
takve žene što drugo čovjeku preostaje nego da traži utjehu 
u alkoholu (izvadi iz svoje torbe darove za djecu, ostavi na 


«stol i ode). 


Samo idi. Dosta mi je bilo života uz tebe. Zar da još i ovo 
malo živaca izgubim? Kaže da ne pije. On da može bez 
pića? On da zaboravi rakiju? (Malo se zamisli.) Možda sam 
ipak prestrogo postupila? Ne mogu ga nikako zaboraviti 
kao pijanog. A kad stvarno više ne bi pio? Ne znam bi li se 
i tada mogla k njemu vratiti. Alkohol je učinio pustoš od 
našeg braka. (Čuje se kucanje na vrata.) 

Slobodno! 


(ulazi na vrata). Dobar dan! 


Da se predstavim! Ja sam socijalna radnica u općini gdje 
ste prije stanovali. 


Znam, sjećam vas se. 


Tu sam samo stoga jer mi je veoma stalo do toga da se 
vaše obiteljske prilike srede. 


Marko je tu bio. 
Znam. Ja sam ga ovamo poslala. 
Tako! Vi nas hocete pomiriti? 


Čujte, mi smo velike muke imali da smo nekako Marka 
nagovorili da se dođe liječiti, ali sad sve više uviđam da on 
to neće moći bez vaše pomoći. 

Irena: 


Ružica: 


Irena: 


Ružica: 


Irena: 


Ružica: 


Irena: 


Ružica: 


Irena: 


Ružica: 


Irena: 


Ružica: 


Irena: 


Ružica: ' 

Znate li vi što sam ja sve s njim prepatila i sad još nešto 
tražite od mene. Među nama je sve svršeno. 


Nije istina! Između vas stoje vaša djeca. To su djeca i vašeg 
muža. Pa makar vas dvoje i ne ušlo više u bračnu zajednicu, 
morate nešto učiniti za sreću svoje djece. 


Ja sve svoje sile ulažem za djecu. 


Ulažete mnogo, ali neće biti sve, ako ne doprinesete lije- 
čenju svoga muža, oca vaše djece. Uvjeravam vas da on voli 
svoju djecu, da on poštuje vas i da priznaje svoju krivnju. 
On je vrlo aktivan u klubu liječenih alkoholičara. Njegovo 
liječenje će silno koristiti vašoj djeci. ' 
Znači, on će se izliječiti? 

Ali vrlo teško bez suradnje i bez vašeg liječenja. I vi i djeca, 


svi ste vi oboljeli dok je on pio. Sad se morate svi liječiti. 
Morali biste dolaziti u naš klub. 


Što, da ja idem tamo s pijancima? 


Nemojte tako pogrdno? To nisu pijanci nego oboljeli od 
alkohola pa se liječe. Strahovito je važno da se i vi i djeca 
pridružite liječenju. Dok je Marko pio vi ste svi poremetili 
svoje vladanje. Treba ga dakle normalizirati, a to nije lako. 
Vi morate ponovo dobiti u Marka povjerenje kao u poštenog 
čovjeka i oca vaše djece, ako ne već kao muža. A to nije lako. 


Uz tolike poslove da ja još putujem autobusom 20 km u 
njegov klub? 


Ja ću to srediti i u vašem poduzeću. Uvjeravam vas da je 
to silno potrebno radi budućnosti vaše djece. Vidite, kad 
alkoholičar prestane piti, to je tek prvi korak u njegovu 
liječenju. Tada treba slijediti dugotrajni proces da norma- 
lizira svoje vladanje prema drugima. On se godinama ne- 
normalno vladao, zar mislite da se može za noć promijeniti? 


Pa nek se popravi u vladanju! 

Ali i vaše vladanje je poremećeno, već sam vam rekla, 
i zato se i vi svi morate liječiti. 

Pa morala sam oboljeti na živce. 


Ali nije samo to! Dok je on pio vi ste sasvim izmijenili 
svoj odnos prema njemu kao mužu i ocu vaše djece. On je 


Irena: 


Ružica: 


Irena: 


Ružica: 


Irena: 


Ružica: 


Irena: 


Ružica: 


Irena: 


Ružica: 


Irena: 


Ružica: 


trebao biti glava obitelji, a potisnut je u zapećak, jer se 
nije nizašto brinuo. Vi ste preuzeli njegovu ulogu. 


A što sam drugo i mogla? 


Al to je bolesno stanje koje treba normalizirati. Morate 
se i vi liječiti. Jedino će tako i vaš muž ustrajati. 

Znači da se vratim u njegovu kuću pa da mi on opet bude 
gazda? 


Mislimo najprije na vašu djecu. Za njih bi bilo najbolje da 
se izmirite i opet zajedno živite. 


To ne! 


Al ako se i ne možete vi i vaš muž ponovo povezati u brak, 
potrebno je da poradi svoje djece zadobijate jedno kod 
drugog poštivanje i povjerenje kao ljudi i roditelji. Djeca 
ne potrebuju samo očev novac nego njega — treba da 
djeca mogu oca zvati ocem pa makar im majka bila i rastav- 
ljena od njega. 


Sve je to lijepo, al kad se sjetim što sam ja imala od njega 
i kao muža i kao oca svoje djece, jeza me spopada. I sad 
sam se tu zaposlila. Zar da napuštam radno mjesto i upuštam 
se u veliki rizik? 


Ne traži se od vas da napustite posao. Vi samo morate 
biti spremni pomoći liječiti rane koje je prošlost donijela. 
Pomozite prije svega da se Marko obnovi u ulozi dobrog 
oca svoje djece! 


Kad mu kroz tolike godine nije pomoglo moje zaklinjanje 
i plakanje, ne znam što bi mu pomoglo. 


Upravo sad je došao za vas trenutak. Mnogo će značiti 
svaka vaša riječ kojom ćete vraćati u Marka pouzdanje, 
hrabriti ga na mukotrpnom putu liječenja. Tako ćete i vi 
samu sebe i svoju djecu liječiti. Tako će djeca u vama 
dvjema dobiti bolji oslonac za svoju budućnost. Stoga vas 
molim (ustane) dođite u naš klub svake srijede u šest na- 
večer, imate dobru autobusnu liniju. Tako ćete pomoći 
nama, sebi, svojoj djeci. 


Ta vidite li da sam prezaposlena?! 


Marko se sad trsi da ne pije. Čini to najviše radi svoje 

Irena: 


Ružica: 


Irena: 


Darko 


Vesna 


Blaženka: 


Irena: 


Blaženka: 


Irena: 


Darko: 


Blaženka: 


Vesna: 


Darko: 


Blaženka: 


Irena: 


Darko: 


Blaženka: 


Irena: 


Darko: 
Baka 


Darko: 
Baka: 

djece. Znajte, počne li opet piti, bit će to najviše poradi 
vašeg nedolaženja u klub. Onda ćete vi biti odgovorni što 
vaša djeca neće imati trijeznog oca. 


Tako znači?! 


Da, tako! Ja rekoh svoje. Odlazim. Doviđenja (otvara vrata 


i izlazi)! 

Doviđenja! (Isprati Ružicu pa se vrati.) 

Što da radim? Ova žena stvarno pametno govori. I želi 
dobro mojoj djeci. Al ne mogu si zamisliti da se ja tamo s 


njim sastajem i da mi se sve ono vraća u pamet. (Vani se 
čuju djeca). 


(uleti u sobu): Mama, jel to istina da je tata bio ovdje? 
(uđe): Svi nam kažu da je bio. 

Ovo je sigurno on donio (pokazuje na zavežljaj na stolu). 
Bio i otišao. 

Zar si ga otjerala, mama? 

Daj, šuti! 

Da vidimo što nam je donio (odmotava paketić). 

Trebao je ostati snama na večeri. 

Glete kakve velike čokolade! 

Ima ih pet. | 

Znači da je donio i za mamu i baku. 

To je on sve vama donio. 

Ima i bonbona! 

Mama, jel da tata ne pije? 

Sad ne pije, al vidit ćemo dokle. 

Hoće li nas tata opet pustiti u našu kuću? | 

(ulazi): Kakvo je to veliko veselje? 


Bio je tata. 


* Dobro:da se sjetio već jednom. 


(Djeca sva odu van.) 


Irena: 


Baka: 


Irena: 


Baka 


Irena: 


Eto bio je Marko i htio bi da se k njemu vratimo. 


Slušaj, Irena, ako više ne bi pio i meni se čini da bi najbolje 
bilo za te i tvoju djecu da se vratite. Nije da te tjeram 
odavde, ali ti si njegova vjenčana žena, to su i njegova 
djeca. Prije dok nije pio on je bio pošten i vrijedan čovjek. 
Tako može i sad. 


A tko mi garantira da neće piti? 


(ode). 


Mama veli, mi smo vjenčani. Da, voljeli smo se nekad i 
povezali u brak. A da li nas sada još uopće što drugo osim 
djece veže? Što ću ja tamo ako ga ne volim? U svakom 
slučaju bi bilo bolje da se izliječi, pomogao bi mi više tu 
djecu školovati. 

Marko 
Marta 


Marko: 


Marta: 


Marko: 


Marta: 


Marko: 


Marta: 


Marko: 


Marta: 


Marko: 


Marta: 


Marko: 


Marta: 

> ČETVRTI ČIN 


(Pozornica: Kao u prvom i drugom činu). 


(mete sobu metlom). 

(ulazi u sobu): Vidi se tko je vrijedan. 
Vrijedan nego što. 

A moj Pero bogme neće raditi taj posao. 


Radio bi on i te kako samo da nema tebe. Ja sam teže 
prošao nego on — nekad smo skupa lumpovali po gosti- 
onicama. Sad smo oba u klubu, ali ja ostao bez obitelji. 


A što ćeš Marko, valjda će se i kod tebe promijeniti na 
bolje. ' 


Već osamnaest mjeseci ja ovako. I kuhaj i peri i spremaj 
sve sam pa sam. 


Nije lako, vjerujem ti. 


Danas je badnje veče, sutra Božić (Siivestrovo, N. Godina), 
a što to za mene znači kad sam ovako sam. I kad se sjetim 
kako bi to bilo lijepo da su tu moja djeca, da uživam u 
njihovoj radosti, suze mi idu na oči. 


Lijepo je, Marko, već to što si dočekao ovo veče trijezan, 
što se liječiš od svoje bolesti. Tvoja djeca a i žena će tebi 
već kad tad doći. 


Nikad kao ove večeri nisam u sebi osjetio i uvidio ono 
što je piće od mene učinilo, kakvu je nesreću donijelo u 
ovu kuću. Zar tih osamnaest mjeseci ne daje baš nikakvu 
garanciju ni mojoj ženi ni onima u poduzeću. Nitko mi od 
njih još pravo ne vjeruje. 


Ne bi baš tako rekla. Vidiš da Irena dolazi ponekad i 
klub. I čini mi se da se dosta izmijenila. x 


Išao sam ja tamo i drugi put. Vidio sam djecu. Lijepo 
napreduju. Djeca bi voljela ovamo. Tu im je i škola mnogo 
bliže. 


Svatko voli tamo gdje se rodio i navikao. 


Marko: 


Marta: 


Marko: 


Marta: 


Marko: 


Marta: 


Marko: 


Marta: 


Marko: 


Pisao sam da mi bar Blaženka dođe za Božić i Novu Godinu, 
ali nema ni nje. Sigurno je mati nije pustila. Nitko za me 
ne mari. Od nikog nisam ni božićne (novogodišnje) čestitke 
primio. 
Najljepše se slavi Božić (N. Godina) kad je cijela obitelj na 
okupu. 


Sjećam se kako je to bilo još onda dok nisam ni počeo piti. 
Djeca su bila još sasvim mala. Kako su se veselila okićenom 
boru i darovima. Uživao sam u njihovoj radosti. Što li bih 
ja dao da se jedna takva večer ponovi. Umjesto svega toga 
ja ko najzadnji bogac sam samcat u društvu s ovom metlom. 
I znaš da je to kriza za me. Pričinja mi se kao da mi nešto 
govori: Pođi ti u gostionicu, tamo su tvoji stari prijatelji. 


Nemoj se, Marko, previše moriti žalošću. Možda će ti koje 
dijete doći za Novu Godinu, onda imaju više slobodnih 
dana. A ako se želiš razgovarati imaš kamo doći. Dođi 
Peri, on te razumije. Otiđi svome kumu i on se liječi. 


Vani je već mrak. Da je Blaženka mislila doći, došla bi 
ranije. A u zadnjem pismu mi piše da je malo i bolesna. 
Možda se ta njezina bolest malo pogoršala. 


Nepotrebno je da se sad toliko oko toga uzrujavaš. 


Marko, sutra dođi k nama na ručak! Pero te poziva da 
ne samuješ tu u praznoj kući. 


Hvala mu! Vidi se da komšija na mene misli. Reci mu da ću 
doći. 
Idem. Djeca me čekaju da skupa kitimo bor. Laku noć! 
(Ode.) 


Laku noć, Marta! 
(Monolog) — Marta i Pero su mi najbolji susjedi. Da nisam 
pio, bili bi i bolji. Ali ni pijanog me nisu sasvim odbacili. 
Pero me je mnogo puta podigao iz blata i doveo kući. 
(Posprema po sobi.) Ako Blaženka nije danas, mogla bi 
možda sutra doći. Koliko bi mi onda sutrašnji dan bio 
ljepši! Moram ja sve to lijepo dotjerati, da dijete primjeti 
kako je tata sad uredan. (Ode van i donese bor.) 1 bor 
sam nabavio. Sjećam se da je Blaženka još kao malena 
voljela kititi. A gdje li sam nakit spremio? (Ode van i 
donese.) Tu je sad sve. (Postavi bor na stol i započne kititi.) 

Darko 


Ja to ni ne znam pravo raditi. Prijašnjih godina sam ovu 
večer sprovodio u gostionici, a lani nisam ni imao bora. 
E kako bi to lijepo bilo da djeca ovo rade. Ja znam da me 
moja djeca još vole. A Irena? Čini mi se da me ipak u duši 
nikad nije prestala voljeti, al se boji ponovo započeti sa 
mnom. A mnogo je i prepatila sirota od mene i živci su joj 
oslabili. U zadnje vrijeme je pokazivala prema meni više 
pažnje, ali možda je to samo radi djece za koju sad oboje 
plaćamo. Ona je shvatila da im je i otac potreban kao 
odgojitelj. Kako je čudan taj ljudski život?! (Vani se čuje 
neki žamor. Osluškuje. Pođe prema vratima i viče): Tko je? 


(uleti u sobu): Mi smo, tata. 


Blaženka i Vesna (ulaze i pozdravljaju se s tatom). 


Marko: 
Vesna: 
Darko: 
Irena: 
Marko 


Vesna: 


Marko: 


Blaženka 

Blaženka, ja sam mislio da ćeš ti i prije doći. 
Darko, gle tata ima i bor. 

Ja ću ga kititi. | 

(ulazi): Marko, svi smo stigli. Da li nas primaš? 


(brišući suze): Irena, oprosti mi. Nisam ovo zavrijedio. 
Iznenadili ste me. Ovo mi je najljepši dan u životu. Novo 
rođenje! 


Tata, mi smo se zdogovorili da ćemo tebi za pozdrav zapje- 
vati jednu radosnu pjesmu. 


I treba da zapjevamo, jer Božić (N. Godina) je konačno 
ušao(-1a) i u ovu kuću, 


(započne). 
(Svi prihvate i pjevaju. Prihvati i publika.) 

